stanford-oval/wikipedia huggingface dataset:
เจ้าพระยาราชศุภมิตร (อ๊อด ศุภมิตร)
ประวัติ

เจ้าพระยาราชศุภมิตร มีนามเดิมว่า อ๊อด เป็นบุตรพระมหาสงคราม (ศุข) กับท่านเป้า ธิดาพระยาศรีอรรคราชนารถภักดี (เมือง บุรานนท์) เกิดเมื่อเกิดเมื่อวันอังคาร ขึ้น 1 ค่ำ เดือน 2 ปีเถาะ ตรงกับวันที่ 8 มกราคม พ.ศ. 2399 (นับแบบใหม่)
ปี พ.ศ. 2411 ได้เข้ารับราชการในรัชสมัยพระบาทสมเด็จพระจุลจอมเกล้าเจ้าอยู่หัว ตำแหน่งมหาดเล็กวิเศษ เวรฤทธิ์ ต่อมาในปี พ.ศ. 2427 ได้รับบรรดาศักดิ์เป็นหลวงศิลปสารสราวุธ ถือศักดินา 800ถึงปี พ.ศ. 2428 เลื่อนเป็นจมื่นวิชิตไชยศักดาวุธ ถือศักดินา 1000ต่อมาในปี พ.ศ. 2430 ได้รับพระราชทานยศ "พันตรี" ถือศักดินา 1500และในวันที่ 21 พฤศจิกายน พ.ศ. 2435 ได้เลื่อนเป็นพระราชวัลภานุสิษฐ์ มีตำแหน่งราชการในกรมยุทธนาธิการ ถือศักดินา 1,000 โดยก่อนหน้านั้นในวันที่ 14 พฤศจิกายน พ.ศ. 2435 ได้รับโปรดเกล้าฯ แต่งตั้งให้ดำรงตำแหน่งเป็นราชองครักษ์ประจำการในตำแหน่ง ผู้บังคับการกองทหารมหาดเล็ก
วันที่ 30 มกราคม พ.ศ. 2437 ได้รับแต่งตั้งเป็นองคมนตรีพร้อมทั้งเลื่อนยศและบรรดาศักดิ์เป็นนายพันโท พระยาราชวัลภานุสิษฐ์ มีตำแหน่งราชการในกรมยุทธนาธิการ ถือศักดินา 1,500 ปฏิบัติหน้าที่ราชองครักษ์ประจำรักษาพระองค์สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร อยู่ตลอดเวลาที่ทรงศึกษาอยู่ที่ประเทศอังกฤษ ในปี พ.ศ. 2443 พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ส่งสัญญาบัตรไปพระราชทาน พระยาราชวัลภานุสิษฐ์ เป็น นายพันเอก ต่อมาทรงสำเร็จการศึกษาแล้วเสด็จกลับมาประทับ ณ พระนคร ท่านได้รับพระราชทานเลื่อนยศเป็นลำดับจนถึงนายพลตรี เมื่อวันที่ 15 พฤษภาคม พ.ศ. 2446และพ้นจากหน้าที่ราชองครักษ์ประจำการเพราะครบกำหนดเมื่อวันที่ 25 กุมภาพันธ์ พ.ศ. 2446
ในรัชสมัยพระบาทสมเด็จพระมงกุฎเกล้าเจ้าอยู่หัว ทรงโปรดเกล้าฯ ให้ถือน้ำตั้งเป็นองคมนตรีในวันที่ 24 ตุลาคม พ.ศ. 2453 และราชองครักษ์ประจำการตั้งแต่เดือนธันวาคม พ.ศ. 2453 ต่อมาได้รับแต่งตั้งเป็นสมุหพระตำรวจตั้งแต่วันที่ 1 เมษายน พ.ศ. 2456 แทนพระยาอนุชิตชาญไชย (สาย สิงหเสนี) ที่ลาออกด้วยปัญหาสุขภาพ วันที่ 2 ธันวาคม พ.ศ. 2461 ได้เลื่อนยศเป็นพระตำรวจเอก และในวันพฤหัสบดีที่ 11 พฤศจิกายน พ.ศ. 2463 ทรงสถาปนาเป็นเจ้าพระยา มีสมญาจารึกในหิรัญบัฏว่า เจ้าพระยาราชศุภมิตร์ วัลลภานุศิษฏ์สุรเสนี เทพวัชรีศรีมหาสวามิภักดิ์พิเศษ วิเทศจิรวาสีอัคระวราภิบาล สุจริตไพศาลสุนทรพจน์ อดุลยยศราชองครักษ์ อัคระรัตนไตรยสรณธาดา เมตตาชวาธยาศัย อภัยพิริยบรากรมพาหุ ถือศักดินา 10,000
ถึงต้นรัชสมัยพระบาทสมเด็จพระปกเกล้าเจ้าอยู่หัว เจ้าพระยาราชศุภมิตรได้ขอลาออกจากราชการ แต่ทรงตั้งท่านเป็นผู้กำกับการกรมพระตำรวจหลวงและพระราชทานเบี้ยบำนาญเป็นกรณีพิเศษ
เจ้าพระยาราชศุภมิตร ป่วยด้วยโรคชรา ถึงแก่อสัญกรรมเมื่อวันที่ 20 เมษายน พ.ศ. 2472 ปีมะเส็ง สิริอายุ 73 ปี ได้รับพระราชทานโกศแปดเหลี่ยม ชั้นรอง 2 ชั้น ฉัตรเบญจา 4 คัน ประกอบศพเป็นเกียรติยศ ได้รับพระราชทานเพลิงศพในเดือนพฤษภาคม พ.ศ. 2473 ณ เมรุวัดเบญจมบพิตรดุสิตวนารามราชวรวิหาร
ยศ

นายหมู่ตรี
4 พฤศจิกายน พ.ศ. 2454 - นายหมู่เอก
11 มกราคม 2455 – นายหมู่ใหญ่
4 มิถุนายน 2456 – นายกองตรี
นายกองเอก
21 กุมภาพันธ์ พ.ศ. 2463 - นายกองใหญ่
ครอบครัว

เจ้าพระยาราชศุภมิตร สมรสกับท่านผู้หญิงแปลก ในปี พ.ศ. 2438 มีบุตรได้แก่ นางวิมลา บุรานนท์ ซึ่งสมรสกับนายประจวบ บุรานนท์ มีบุตรสามคน คือ
พล.ต.ต. อังกูร บุรานนท์ (สามีของอดีตนางงามและอดีตนางเอกชื่อดังอมรา อัศวนนท์)
นายประวิตร บุรานนท์
นายทนง บุรานนท์
เจ้าพระยาราชศุภมิตร มีภรรยาอีกหนึ่งคนคือหม่อมกอง และมีบุตรชายคือมหาเสวกตรี พระยาสมบัติบริหาร (เอื้อ ศุภมิตร) ซึ่งส่งไปศึกษาเรื่องป่าไม้ที่ประเทศอินเดีย และรับราชการในกรมป่าไม้ ต่อมาได้เป็นพระยาพระคลังข้างที่ สมรสกับคุณหญิงฟองแก้ว บุตรีหลวงโยธการพิจิตร (หม่องปันโหย่ว) เจ้าของสัมปทานป่าไม้ของเชียงใหม่และกาดต้นลำไย เรือนโบราณในโรงแรมเพชรงาม จ.เชียงใหม่ ร้านอาหารเฮือนโบราณ มีบุตรคือ
นางสุมิตรา และ
ร.ต. อานนท์ ศุภมิตร สมรสกับท่านผู้หญิงพึงจิตต์ (บุตรีหลวงพลหาญสงคราม (จิตร อัคนิทัต) กับนางไสว อัคนิทัต) (ถึงแก่อนิจกรรม เมื่อวันที่ 6 กันยายน พ.ศ. 2566) คุณข้าหลวงคนแรกในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีบุตรี 1 คน คือ นางจินตนันท์ ชญาต์ร ศุภมิตร อดีตสมาชิกสภานิติบัญญัติแห่งชาติ มีบุตรี 1 คนคือ ด.ญ.โสภิภาส์ ศุภมิตร ไล
ร.ต อานนท์ ศุภมิตร มีบุตรจากการสมรสครั้งก่อน ๆ คือ
นางอรอนงค์-เรือเอกวินัย มงกุฎทอง
นางอังศณา-มร. คาส อดัม
นายอดิศร ศุภมิตร
นายศศิพงษ์-นางรดา ศุภมิตร
นางอุมาภรณ์ เลสลี
นายศิริชัย-นางพนิดา ศุภมิตร
เจ้าพระยาราชศุภมิตร มีบุตรที่เกิดกับนางทรัพย์ 1 คน คือคุณหญิงอิง อนุชิตชาญชัย ภริยาพระตำรวจโท พระยาอนุชิตชาญชัย (พงษ์ สวัสดิ์-ชูโต)
เครื่องราชอิสริยาภรณ์

เจ้าพระยาราชศุภมิตร (อ๊อด ศุภมิตร) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์สยาม

พ.ศ. 2454 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2463 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2456 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2453 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2462 –  เครื่องราชอิสริยาภรณ์วัลลภาภรณ์ (ว.ภ.) (ฝ่ายหน้า)
พ.ศ. 2455 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2437 –  เหรียญดุษฎีมาลา เข็มราชการในพระองค์ (ร.ด.ม.(พ))
พ.ศ. 2436 –  เหรียญจักรมาลา (ร.จ.ม.)
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2425 –  เหรียญสตพรรษมาลา (ส.ม.)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2440 –  เหรียญราชินี (ส.ผ.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

อิตาลี :
พ.ศ. 2444 –  เครื่องราชอิสริยาภรณ์มงกุฎอิตาลี ชั้นที่ 2
พ.ศ. 2450 –  เครื่องราชอิสริยาภรณ์นักบุญมอริซและลาซารัส ชั้นที่ 2
เนเธอร์แลนด์ :
พ.ศ. 2444 –  เครื่องราชอิสริยาภรณ์ออเรนจ์-นัสเซา ชั้นที่ 2
ปรัสเซีย :
พ.ศ. 2445 –  เครื่องราชอิสริยาภรณ์นกอินทรีแดง ชั้นที่ 2
เบลเยียม :
พ.ศ. 2445 –  เครื่องราชอิสริยาภรณ์เลออปอล ชั้นที่ 2
บาเดิน :
พ.ศ. 2445 –  เครื่องราชอิสริยาภรณ์แบร์ท็อลท์ที่ 1 ชั้นที่ 2
ฝรั่งเศส :
พ.ศ. 2445 –  เครื่องอิสริยาภรณ์เลฌียงดอเนอร์ ชั้นที่ 3
ออสเตรีย-ฮังการี :
พ.ศ. 2445 –  เครื่องราชอิสริยาภรณ์ฟรันทซ์ โยเซ็ฟ ชั้นที่ 2
อเทวนิยม

อเทวนิยม ในภาษากรีก αθεοι (atheoi) แปลว่า "ปราศจากซึ่งเทพ" อย่างที่ปรากฏในจดหมายเปาโลถึงชาวเอเฟซัส (2:12) จากพา ไพรัส 46ในศตวรรษที่ 3 ตอนต้น
อเทวนิยม (อังกฤษ: atheism) คือ ทรรศนะที่ไม่เชื่อว่ามีพระเป็นเจ้า และเชื่อในกฎธรรมชาติ ตรงกันข้ามกับเทวนิยม อเทวนิยมแตกต่างจากอไญยนิยม (agnosticism) ซึ่งเป็นมุมมองที่ว่ามนุษย์ไม่อาจพิสูจน์ได้ว่าพระเจ้ามีจริงหรือไม่ รวมถึงปรากฏการณ์ที่ไม่อาจรับรู้ได้ด้วยประสบการณ์ทางผัสสะ
คำว่า atheism ในภาษาอังกฤษ มาจากภาษากรีก ἄθεος (atheos) อันมีความหมายว่า "ปราศจากเทพ" ถือเป็นคำหยาบที่ใช้เรียกผู้ปฏิเสธเทพที่สังคมบูชากัน หลังจากที่มีความคิดอย่างอิสระ (freethought) ความสงสัยทางวิทยาศาสตร์ (skeptical inquiry) และการวิจารณ์ศาสนา (criticism of religion) เพิ่มขึ้นแล้ว การใช้คำนี้ก็มีความหมายอย่างแคบลง บุคคลกลุ่มแรกที่เริ่มถือว่าตนเป็นผู้ที่ไม่เชื่อเรื่องพระผู้สร้าง โดยเรียกตนเองว่า "ผู้ถืออเทวนิยม" (atheist) นั้น ใช้ชีวิตอยู่ในคริสต์ศตวรรษที่ 18
เนื่องจากเหตุที่ว่า ความหมายและความเข้าใจของอเทวนิยมนั้น มีความแตกต่างกัน ในปัจจุบันจึงทราบได้ยากว่าในโลกมีผู้ถืออเทวนิยมกี่คน อิงตามการคาดคะเนในปี พ.ศ. 2553 แล้ว มีผู้ถืออเทวนิยมอยู่ราว 2.3% ในโลก ในขณะที่อีก 11.9% เป็นผู้ที่ไม่เคร่งศาสนา อิงตามการสำรวจความคิดเห็นจากคนระดับโลกในปี พ.ศ. 2555 โดย WIN/GIA แล้ว 13% ของผู้ที่เข้าร่วมบอกว่าตนมิเชื่อพระเจ้า อิงตามอีกวิเคราะห์หนึ่ง จำนวนผู้ที่บอกว่าตนเองไม่เชื่อเรื่องพระเจ้าส่วนมากอยู่ในประเทศพัฒนาแล้ว ตัวอย่างร้อยละของประชากรที่บอกว่าตนเองไม่เชื่อในพระเจ้าหรือไม่นับถือศาสนาใด ๆ เช่น สวีเดน 73%, สหราชอาณาจักร 69%, ออสเตรเลีย 63%, เยอรมนี 60%, เกาหลีใต้ 60%, ญี่ปุ่น 60%, จีน 90%, สหรัฐ 39%, ฟินแลนด์ 55%
มโนคติ > การอธิบายศาสนาอย่างย่อ

นักปรัชญา ลุดวิก ฟอยเออร์บาค และนักจิตวิเคราะห์ ซิกมุนด์ ฟรอยด์ กล่าวว่า พระเจ้าและความเชื่อทางศาสนาต่าง ๆ คือสิ่งที่มนุษย์สร้างขึ้นเพื่อทดแทนความต้องการทางจิตใจและอารมณ์ ซึ่งเป็นแนวคิดที่พุทธศาสนิกชนหลายกลุ่มเชื่อถือ คาร์ล มาร์กซ์ และฟรีดริช เองเงิลส์ ผู้ได้รับอิทธิพลทางแนวคิดจากลุดวิก ฟอยเออร์บาค กล่าวว่า การเชื่อถือในพระเจ้าและศาสนาคือการปฏิบัติทางสังคมหนึ่งซึ่งผู้ที่มีอำนาจนำไปใช้กดขี่ข่มเหงคะเนงร้ายพวกชนชั้นกรรมกร มีฮาอิล บาคูนิน กล่าวว่า "ความคิดที่ว่าพระเจ้ามีจริงบอกเป็นนัยถึงการปฏิเสธทางเหตุผลและทางความยุติธรรมของมนุษย์ เป็นการปฏิเสธอิสรภาพของมนุษย์อย่างเด็ดเดี่ยวที่สุด และต้องทำให้มนุษย์ตกเป็นทาส ทั้งในทฤษฎีและปฏิบัติ" มีฮาอิลย้อนคำคติพจน์ของวอลแตร์ อันว่าครั้นพระเจ้าไม่มีจริง ผู้คนก็จำต้องสร้างพระเจ้าขึ้นมาเอง มีฮาอิลจึงกลับเขียนว่า "ถ้าพระเจ้ามีจริง คนต้องปฏิเสธพระองค์"
บารอน โดฮ์ลบาค ผู้สนับสนุนอเทวนิยมในศตวรรษที่ 18
จารุพงษ์ ทองสินธุ์

| จารุพงษ์ ทองสินธุ์ |
| --- | --- |

เกิด: 7 กันยายน พ.ศ. 2500 จังหวัดสุราษฎร์ธานี ประเทศไทย
เสียชีวิต: 6 ตุลาคม พ.ศ. 2519 (19 ปี) กรุงเทพมหานคร ประเทศไทย
สาเหตุเสียชีวิต: ถูกยิงในเหตุการณ์สังหารหมู่ 6 ตุลาฯ
อาชีพ: นักศึกษา, นักเขียน
จารุพงษ์ ทองสินธุ์ (7 กันยายน พ.ศ. 2500 - 6 ตุลาคม พ.ศ. 2519) ชื่อเล่น เกี๊ยะ เป็นนักศึกษาธรรมศาสตร์ ที่ถูกยิงเสียชีวิตในเหตุการณ์สังหารหมู่ 6 ตุลาฯ โศกนาฏกรรมครั้งนั้น ได้กลายเป็นตัวแทนของความโหดร้ายในเหตุการณ์ 6 ตุลา เพื่อเป็นการระลึกถึงจารุพงษ์ ในปี พ.ศ. 2562 สภานักศึกษามหาวิทยาลัยธรรมศาสตร์ได้จัดงานมอบรางวัลจารุพงษ์ ทองสินธุ์ เพื่อประชาธิปไตยเป็นครั้งแรก และชื่อของเขาถูกนำไปเป็นชื่อห้องประชุม "จารุพงษ์ ทองสินธุ์" ของสภานักศึกษามหาวิทยาลัยธรรมศาสตร์แต่ได้ถูกถอดออกไปในภายหลัง
ชีวิตช่วงแรก

จารุพงษ์ ชื่อเล่นชื่อ เกี๊ยะ เกิดเมื่อ 7 กันยายน พ.ศ. 2500  อาศัยที่ 188 หมู่ที่ 2 ตำบล อิปัน อำเภอพระแสง บิดาชื่อ นายจินดา ทองสินธุ์ รับราชการเป็นครู มารดาชื่อ นางลิ้ม ทองสินธุ์ เป็นชาวสวน  สำเร็จการศึกษาชั้นมัธยมศึกษาตอนต้น  จากโรงเรียนสุราษฎร์ธานี  ก่อนเข้าศึกษาต่อที่โรงเรียนวัดสุทธิวราราม  และระดับอุดมศึกษาที่มหาวิทยาลัยธรรมศาสตร์
ในช่วงนั้น จารุพงษ์เป็นนักศึกษาคณะศิลปศาสตร์ปีที่ 2 เข้าร่วมกิจกรรมการเมืองซึ่งกำลังร้อนแรงอยู่ในขณะนั้น โดยเป็นอุปนายกองค์การนักศึกษามหาวิทยาลัยธรรมศาสตร์ (อมธ.) และกรรมการบริหารศูนย์กลางนิสิตนักศึกษาแห่งประเทศไทย เพื่อนนักศึกษาคนหนึ่งสมัยเรียนธรรมศาสตร์ของจารุพงษ์  ทองสินธุ์  คือ  ศาสตราจารย์ ดร.เกษียร เตชะพีระ หัวหน้าสาขาวิชาการเมืองการปกครอง  คณะรัฐศาสตร์ มหาวิทยาลัยธรรมศาสตร์
เหตุการณ์ 6 ตุลาฯ

ในวันที่ 27 กันยายน พ.ศ. 2519 จารุพงษ์บอกแม่ลิ้ม ทองสินธุ์ว่าเขาจะสอบในวันที่ 6 ตุลาคม และจะกลับบ้านในวันที่ 11 ตุลาคม
เช้าวันที่ 6 ตุลาคม พ.ศ. 2519 จารุพงษ์เป็นคนคอยไล่ให้เพื่อนๆรีบหนีไปให้หมด เป็นคนที่คอยยืนคุ้มกันให้ และหลังจากที่แน่ใจว่าไม่มีใครเหลืออยู่แล้วเขาวิ่งไปทางตึกคณะนิติศาสตร์เพื่อที่จะไปลำเลียงผู้บาดเจ็บออกมา สุดท้ายเขาถูกยิงเข้าที่ปอดข้างซ้าย หนึ่งสัปดาห์ต่อมาเพื่อนๆเห็นภาพเขาในหนังสือพิมพ์เสียชีวิตบนสนามฟุตบอล
คุณแม่ลิ้มและพ่อจินดา ทองสินธุ์ ไม่ทราบข่าวการเสียชีวิตของจารุพงษ์ ได้ออกตามหาเขาหลายสิบปี จนกระทั่งในปี พ.ศ. 2539 เพื่อนๆของเขาได้เดินทางไปหาแม่ลิ้มและพ่อจินดาเพื่อแจ้งข่าว
การรำลึก

ในปี พ.ศ. 2539 เพื่อเป็นการระลึกถึงจารุพงษ์ ชื่อของเขาถูกนำไปเป็นชื่อห้องประชุม "จารุพงษ์ ทองสินธุ์" ของ สภานักศึกษา มหาวิทยาลัยธรรมศาสตร์ (ตั้งอยู่ที่ตึกกิจกรรม ท่าพระจันทร์) แต่ภายหลังปี พ.ศ. 2556 มีการปรับปรุงตึกกิจกรรมที่ท่าพระจันทร์ ชื่อเขาจึงได้ถูกถอดออกไป
ในงานรำลึก 6 ตุลาฯ ปี พ.ศ. 2562 สภานักศึกษามหาวิทยาลัยธรรมศาสตร์ได้มอบรางวัลจารุพงษ์ ทองสินธุ์ เพื่อประชาธิปไตยเป็นครั้งแรก ให้แก่นักกิจกรรมที่เคลื่อนไหวเรียกร้องและปกป้องประชาธิปไตย เช่นเดียวกับที่จารุพงษ์ได้เคลื่อนไหวในเหตุการณ์ 6 ตุลาฯ พิธีมอบรางวัล จัดขึ้นทุกปีตั้งแต่นั้นเป็นต้นมา
แหล่งข้อมูลอื่น

รายละเอียด จารุพงษ์ ทองสินธุ์ เก็บถาวร 2007-03-11 ที่ เวย์แบ็กแมชชีน จากเว็บ 2519.net
จิต

จิต (อังกฤษ: mind) คือ ความรู้สึกนึกคิด เชาว์ปัญญา ความสำนึก ความมีสติ แต่ความคิดเป็นองค์ประกอบสำคัญของจิตใจที่สามารถรู้เห็นได้ กำกับและควบคุมอย่างชัดเจน บางครั้งจึงใช้คำว่า "ความคิด" แทน
จิต หมายถึง จงจิตร
มีทฤษฎีหลายทฤษฎีที่กล่าวถึงการทำงานของจิต ทั้งจากเพลโต อริสโตเติล หรือแม้แต่นักปรัชญาชาวกรีกและอินเดีย ก่อนที่จะมีวิทยาศาสตร์ ทฤษฎีจะเน้นไปทางปรัชญาหรือศาสนา แต่ทฤษฎีสมัยใหม่ จะอาศัยวิทยาศาสตร์ในการอธิบายการทำงานของสมอง
สุขภาพจิต

คือ ความสามารถของบุคคลที่จะปรับตัวให้มีความสุขอยู่กับสังคมและสิ่งแวดล้อมได้ดี มีสัมพันธภาพอันดีงามกับบุคคลอื่นและดำรงชีวิตอยู่ได้ด้วยความสมดุลอย่างสุขสบาย 
รวมทั้งสนองความสามารถของตนเองในโลกที่กำลังเปลี่ยนแปลงนี้ได้โดยไม่มีข้อขัดนนั่นเอง
อารมณ์

หมายถึง การตอบสนองของจิตต่อสิ่งเร้า อาจแบ่งอารมณ์ออกเป็น 3 ประเภท
อารมณ์ด้านบวก เช่น ดีใจ พอใจ
อารมณ์ด้านลบ เช่น เสียใจ ผิดหวัง
อารมณ์กลาง ๆ
ความสัมพันธ์กับร่างกาย

ร่างกายและจิตมีความสัมพันธ์กัน โดยเมื่อใดที่ร่างกายตึงเครียด จะทำให้ระบบประสาทอัตโนมัติ ซิมพาเทติก ทำงานมากขึ้น ส่งผลให้ความดันโลหิตสูงขึ้น หัวใจเต้นเร็วขึ้น เลือดไหลเวียนมาเลี้ยงผิวหนังลดลง ตรงกันข้ามกับภาวะผ่อนคลายที่ระบบประสาท พาราซิมพาเทติก ทำงานมากขึ้นอย่างสมดุลจะทำให้ร่างกายหายใจช้าลง ชีพจรและความดันโลหิตลดลง มือเท้าอุ่นขึ้น
เมื่อเกิดความเครียด ร่างกายจะมีการเปลี่ยนแปลง เช่น ต่อมเหงื่อทำงานมากขึ้น ไตขับของเสียได้น้อยลง หัวใจเต้นเร็วและแรง เส้นเลือดในท้องและผิวหนังหดตัว อาหารจึงไม่ย่อย ภูมิต้านทานลดลง เกล็ดเลือดเกาะตัวเป็นลิ่มมากขึ้น ไขมันที่สะสมอยู่ในกล้ามเนื้อจะละลายออกมาอยู่ในสภาวะพร้อมใช้งาน ไขมันในเลือดจึงสูงขึ้น หากเครียดบ่อย ๆ จะอุดตันตามเส้นเลือด กลายเป็นโรคหัวใจและความดันโลหิตสูง จิตที่เครียดติดต่อกันนาน ๆ ทำให้ฮอร์โมน คอร์ติซอล เพิ่มขึ้น มีผลลดความว่องไวของระบบภูมิคุ้มกันร่างกาย ภูมิต้านทานที่ถูกกดไว้ ทำให้ป่วยง่าย ระบบทางเดินอาหารทำงานได้ไม่ดี เนื่องจากปกติ ร่างการจะสร้างเซลล์เคลือบกระเพาะอาหารและลำไส้เล็ก แต่ผลจากความเครียด ร่างกายจะไม่ซ่อมแซมตัวเอง จึงเกิดแผลในกระเพาะอาหาร
มีผลการวิจัยกล่าวว่า ผู้ที่มีความรู้สึกเกลียดชังหรือเป็นศัตรู ความดันจะสูงขึ้น 40 วินาที ส่วนความโกรธ ทำให้ความดันสูงขึ้น 80 วินาที
ความเจ็บป่วยที่มีผลต่อเนื่องมาจากจิต ทางการแพทย์เรียกว่า Psychosomatic  illness เช่น โรคความดันโลหิตสูง หลอดเลือดหัวใจ ไมเกรน หอบหืด ภูมิแพ้ โรคกระเพาะอาหาร ท้องเสีย
ดูเพิ่ม

จิตวิทยา
จิต (ศาสนาพุทธ)
สภาพจิตใจ
บ่าววง บ่าวเอก

| ยัง เบอร์โฮร์มัต ตวนบ่าววง บ่าวเอกMLA |
| --- | --- |

ผู้นำฝ่ายค้านรัฐเกอดะฮ์
อยู่ในวาระ
เริ่มดำรงตำแหน่ง  26 พฤศจิกายน 2566
กษัตริย์: ซัลเลอฮุดดิน
มุขมนตรี: มูฮัมมัด ซานูซี มูฮัมมัด โนร์
ก่อนหน้า: ซัมรี ยูซุฟ
เขตเลือกตั้ง: ซีดัม
สมาชิกสมัชชาสภานิติบัญญัติรัฐเกอดะฮ์ สำหรับแม่แบบ:Constlk
อยู่ในวาระ
เริ่มดำรงตำแหน่ง  12 สิงหาคม 2566
ก่อนหน้า: รอเบิร์ต หลิง กุ้ยยี่ (PH–PKR)
คะแนนเสียง: 954 (2566)
 
ข้อมูลส่วนบุคคล
สัญชาติ:  มาเลเซีย
พรรคการเมือง:  ยุติธรรมประชาชน (PKR)
การเข้าร่วม พรรคการเมืองอื่น:  ปากาตันฮาราปัน (PH)
อาชีพ: นักการเมือง

บ่าววง อานัก เลอลากี บ่าวเอก (มลายู: Bau Wong a/l Bau Ek) เป็นนักการเมืองชาวมาเลเซีย ดำรงตำแหน่งผู้นำฝ่ายค้านรัฐเกอดะฮ์ตั้งแต่ 26 พฤศจิกายน พ.ศ. 2566 และเป็นสมาชิกสภานิติบัญญัติประจำรัฐเกอดะฮ์ในท้องที่ซีดัม ตั้งแต่วันที่ 12 สิงหาคม พ.ศ. 2566 เขาเป็นสมาชิกของพรรคยุติธรรมประชาชน ซึ่งพรรคดังกล่าวเป็นแนวร่วมของปากาตันฮาราปัน นอกจากนี้เขายังนักการเมืองเชื้อสายสยามที่ชนะการเลือกตั้งเป็นคนแรกในประวัติศาสตร์รัฐเกอดะฮ์
ประวัติ

บ่าววง เป็นบุตรของบ่าวเอก เอินดิน ซุน (Bau Ek Endin Soon) มีพื้นเพเป็นชาวสยามจากบ้านออละมาดู (Olak Madu) ในสีดำคีรี (Sidam Kiri) ปาดังเซอไร อำเภอกูลิม รัฐเกอดะฮ์ บ่าววงนับถือศาสนาพุทธ เขาสมรสแล้ว และมีบุตรสองคน
การทำงาน

บ่าววงเข้าร่วมพรรคยุติธรรมประชาชนตั้งแต่ พ.ศ. 2551 เขาเคยทำงานเป็นเจ้าหน้าพนักงานพิเศษของโจฮารี อับดุล อดีตสมาชิกสภาผู้แทนราษฎรเมืองซูไงเปอตานีช่วง พ.ศ. 2561–2565 จากนั้นเขาได้ทำงานให้กับโมฮัมเมด เตาฟิก โจฮารี ผู้ดำรงตำแหน่งสภาผู้แทนราษฎรในการเลือกตั้งทั่วไปครั้งที่ 15
บ่าววงลาออกจากงานเมื่อวันที่ 28 กรกฎาคม พ.ศ. 2566 เพื่อลงสมัครเลือกตั้งเป็นนักการเมืองเต็มตัว เขาได้รับชัยชนะเหนือจูเลียนา อับดุล ฆานี จากพรรคเบอร์ซาตู ด้วยคะแนนเสียง 21,859 ต่อ 20,905 ในท้องที่ซีดัม ที่มีคนท้องถิ่นเป็นชาวมลายู จีน อินเดียเป็นส่วนใหญ่ และมีชาวสยามอาศัยในแถบนั้นเพียง 300 คนเท่านั้น
ปณิตา พัฒนาหิรัญ

| ปณิตา พัฒนาหิรัญ |
| --- | --- |
เกิด: 14 ธันวาคม พ.ศ. 2522 (45 ปี) ปณิตา ชัยสรกานต์ กรุงเทพมหานคร ประเทศไทย
คู่สมรส: จรินทร์ ธรรมวัฒนะ  (2554-2566;หย่า)
บุตร: ปณิริน ธรรมวัฒนะ
อาชีพ: นักแสดง นางแบบ พิธีกร นักธุรกิจ ผู้จัดละคร ยูทูบเบอร์
ปีที่แสดง: 2541 - ปัจจุบัน
ผลงานเด่น:  ใย จาก นางสิบสอง (2543)  ปาสินี (ผึ้ง) จาก แม่ค้า (2544)  อาเหมย จาก ตลาด โรงเจ ลิเก ความรัก (2546)  กำไลทอง จาก ชะชะช่า ท้ารัก (2546)  ธิดา จาก ไฟสีเงิน (2547)  จันทร์เจ้า จาก สาวใช้คนใหม่ (2548)  เบญจรัตน์ จาก ขิงก็รา ข่าก็แรง (2549)  บุญชล จาก ตะวันรุ่งที่ทุ่งกระทิง (2549)  รัถยา จาก เล่ห์กุหลาบ (2550)  สุชาวดี จาก สะใภ้ลูกทุ่ง (2551)  อาซิน(วัยสาว) จาก โบตั๋นกลีบสุดท้าย (2551)  รัตนา จาก ร้อยเล่ห์เสน่ห์ร้าย (2558) 
สังกัด: ช่อง 7 HD ดีด้า วิดีโอ โปรดักชั่น  นีโน่ บราเดอร์ส (ผู้จัดละคร)
ปณิตา พัฒนาหิรัญ ชื่อเล่น หนิง (เกิดวันที่ 14 ธันวาคม พ.ศ. 2522)มีชื่อเสียงในฐานะนักแสดงละครพื้นบ้านชาวไทยในสังกัดบริษัท ดีด้า วิดีโอ โปรดักชั่น จำกัด และนักแสดงในบทบาทนางร้ายของละครโทรทัศน์
ประวัติ

ปณิตา พัฒนาหิรัญ หรือชื่อเดิม ปณิตา ชัยสรกานต์ หรือ ภาราดา พัฒนาหิรัญ ตามลำดับ 
ปณิตาเป็นบุตรสาวของนายพลศักดิ์ ชัยสรกานต์  และ นางปิยะมาศ พัฒนาหิรัญ
จบการศึกษาชั้นอนุบาลโรงเรียนพันพิศวัฒนาและจบการศึกษาขั้นประถมศึกษาโรงเรียนอัสสัมชัญศึกษาภายหลังปณิตาได้ศึกษาต่อโรงเรียนมัธยมศึกษาโรงเรียนอัสสัมชัญคอนแวนต์จนจบการศึกษามัธยมศึกษาและจบการศึกษาระดับปริญญาตรีได้รับเกียรตินิยมอันดับ 2 คณะนิเทศศาสตร์ สาขาโฆษณา ประชาสัมพันธ์รุ่นที่ 32 มหาวิทยาลัยกรุงเทพ
ปณิตาเริ่มเข้าสู่วงการสายบันเทิงจากการถ่ายแบบปกนิตยาสารโฆษณาและมิวสิกวิดีโอต่าง ๆ เธอได้รับโอกาสเซ็นสัญญาเป็นนักแสดงในสังกัดช่อง 7 และ บริษัท ดีด้า วิดีโอ โปรดักชั่น จำกัดมีผลงานละคร
พื้นบ้านเช่นเรื่อง นางสิบสอง อุทัยเทวี ต้นรัก และ แม่ค้า และเป็นที่รู้จักในนามหนิง ปณิตา พัฒนาหิรัญ เป็นนักแสดงมากฝีมือและเป็นนักแสดงคุณภาพเธอสามารถรับงานละครและพิธีกรต่าง ๆ เรื่อยมาในปัจจุบันเป็นผู้จัดละครในนามฐานะผู้จัดละคร บริษัท นีโน่ บราเดอร์ส จำกัดในสังกัดช่อง 7 เอชดี
ผลงาน > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | เรื่อง | บทบาท | ออกอากาศ |
| 2543 | เจ้าสัวน้อย | (รับเชิญ) | ช่อง 7 |
| 2543 | มัจจุราชจำแลง | ระริน | ช่อง 7 |
| 2544 | ต้นรัก | มยุรี | ช่อง 7 |
| 2544 | แม่ค้า | ปาสินี (ผึ้ง) | ช่อง 7 |
| 2545 | พรหมพาล | ประอรศรี | ช่อง 7 |
| 2545 | ใครกำหนด | คุณแจ๋ว | ช่อง 7 |
| 2545 | โก๋ ตี๋ กี๋ หมวย | พวงชมพู | ช่อง 7 |
| 2546 | ตลาด โรงเจ ลิเก ความรัก | อาเหมย | ช่อง 7 |
| 2546 | โฉมตรู ครูเถื่อน | ครูนงคราญ | ช่อง 7 |
| 2546 | ชะชะช่า ท้ารัก | กำไลทอง | ช่อง 7 |
| 2546 |  บางรักซอย 9  ตอน แม่สื่อแม่ชัก | ผึ้ง (รับเชิญ) | ช่อง 9 |
| 2547 | วัยซนคนมหัศจรรย์ ตอน ตุ๊กแกผี | (รับเชิญ) | ไอทีวี |
| 2547 | ไฟสีเงิน | ธิดา | ช่อง 7 |
| 2547 | หัวลำโพง ฮาเฮ สเตชัน | หนิง | ช่อง 7 |
| 2547 | ถนนคนเดิน | ปูจ๋า | ช่อง 7 |
| 2548 | สาวใช้คนใหม่ | จันทร์เจ้า | ช่อง 7 |
| 2548 | ดาวหลงฟ้า | (รับเชิญ) | ช่อง 7 |
| 2548 | บริษัทประกันรัก 100% | พานิชญา | ช่อง 7 |
| 2549 | เหมือนเราจะรักกันไม่ได้ | กิ๋ว | ช่อง 7 |
| 2549 | ขิงก็รา ข่าก็แรง | เบญจรัตน์ (เบญ) | ช่อง 7 |
| 2549 | ตะวันรุ่ง ที่ทุ่งกระทิง | บุญชล | ช่อง 7 |
| 2550 | เจ้าหญิงขอทาน | มิ่งสมร | ช่อง 7 |
| 2550 | เล่ห์กุหลาบ | รัถยา | ช่อง 7 |
| 2550 | แม่หัวลำโพง | ทักษดา | ช่อง 7 |
| 2550 | ทะเลสาปสีเลือด | กุลชา | ไอทีวี |
| 2551 |  สะใภ้ลูกทุ่ง | สุชาวดี | ช่อง 3 |
| 2551 | โบตั๋นกลีบสุดท้าย | อาซิน (วัยสาว) (รับเชิญ) | ช่อง 3 |
| 2551 | บาดาลใจ | ตาล | ช่อง 3 |
| 2551 |  ดินเนื้อทอง | วีณา | ช่อง 3 |
| 2552 | ลูกสาวกำนัน | หวานตา | ช่อง 3 |
| 2552 | สู้ยิบตา | แหวน | ช่อง 3 |
| 2553 | รุ้งร้าว | กิ่งแก้ว | ช่อง 3 |
| 2553 |  เพลงรักริมขอบฟ้า  | แจ๊ด | ช่อง 3 |
| 2553 | สะใภ้เจ้าสัว | วัลลภา | ช่อง 3 |
| 2554 |  หอหึหึ  | ผีพยาบาล | ช่อง 3 |
| 2554 | เกมร้ายเกมรัก | หญิง | ช่อง 3 |
| 2555 | มุกเหลี่ยมเพชร | สาลินี | ช่อง 3 |
| 2555 |  มนต์รักตลาดสด | แหวว | ช่อง 8 |
| 2558 |  ร้อยเล่ห์เสน่ห์ร้าย  | รัตนา | ช่องวัน |
| 2558 | มนต์รักเพลงผีบอก | มุกดา (รับเชิญ) | ช่อง 7 |
| 2560 | พริ้ง คนเริงเมือง | วิไล (รับเชิญ) | ช่อง 7 |
| 2561 | ระบำมาร | เจ๊หนุงหนิง (รับเชิญ) | ช่อง 7 |
| 2563 | โซ่เวรี | คุณหญิงใหม่ (รับเชิญ) | ช่อง 7 |
| 2565 | บ่วงวิมาลา | คุณหญิงใหม่ (รับเชิญ) | ช่อง 7 |
| 2566 | ฤทัยบดี | มเหสีละอองแก้ว | ช่อง 7 |
| 2567 | Deep Night The Series | เมจิ | จีเอ็มเอ็ม 25 |
| 2568 | กุหลาบเล่นไฟ | คุณหญิงชาลินี เรืองนิเวศน์ | ช่อง 7 |
ผลงาน > ละครจักรวงศ์

ละครโทรทัศน์ทั้งหมดด้านล่างนี้ออกอากาศทางช่อง 7
| ละครโทรทัศน์ |
| --- | --- | --- | --- |

| ปี พ.ศ. | เรื่อง | บทบาท |  |
| 2543 | นางสิบสอง | ใย |  |
| 2545 | อุทัยเทวี | นกแก้ว |  |
| 2546 | เทพสามฤดู | ลักษณา |  |
ผลงาน > ภาพยนตร์

เจนนี่ กลางวันครับ กลางคืนค่ะ รับบทเป็น เพื่อนร่วมหอหญิง (2539)
วงจรปิด ตอน นรกชั้น 8 รับบทเป็น หญิงสาวปริศนา (2555)
ผลงาน > มิวสิควิดีโอ

เพลง ต. กับ จ. - ศิลปิน โป้ง วราวุธ (2537)
เพลง เริ่มใหม่ได้ไหม - ศิลปิน CRAZY (2540)
ผู้จัดละคร

ผลงานละครโทรทัศน์ทั้งหมดในฐานะผู้จัดละครบริษัท นีโน่ บราเดอร์ส จำกัด ร่วมกับ เมทนี บุรณศิริ
| ละครโทรทัศน์ |
| --- | --- | --- | --- | --- |

| ปี พ.ศ. | เรื่อง | นักแสดงนำ | ช่อง | ผู้กำกับ |
| 2557 | หมัดเด็ดเสียงทอง | ไผ่ พงศธร   ตั๊กแตน ชลดา   อาทิตรา บริสุทธิ์   หญิงลี ศรีจุมพล   ศุภณัฐ เฉลิมชัยเจริญกิจ   จุมพล ทองตัน   สนธยา ชิตมณี   ชินกฤช มะลิซ้อน   พลช เงินยวง | โมเดิร์นไนน์ทีวี |  |
| 2558 | มนต์รักเพลงผีบอก | วีรคณิศร์ กานต์วัฒนกุล   พิมประภา ตั้งประภาพร   ไชยา มิตรชัย   รุ่ง สุริยา   สุรวุฑ ไหมกัน    พัฒนพล มินทะขิน   ปณิตา ธรรมวัฒนะ    เป็ด เชิญยิ้ม   คัทลียา มารศรี | ช่อง 7 เอชดี | จักรกฤติ์ แพรปราณีต |
| 2560 | พริ้ง คนเริงเมือง | อคัมย์สิริ สุวรรณศุข   เขตต์ ฐานทัพ   กฤษฎา สุภาพพร้อม   วัชรบูล ลี้สุวรรณ   ภูริ หิรัญพฤกษ์   พูลภัทร อัตถปัญญาพล   เมทนี บุรณศิริ   โตนนท์ วงศ์บุญ | ช่อง 7 เอชดี | รัญญา ศิยานนท์ |
| 2561 | ระบำมาร | อาทิตย์ ตั้งวิบูลย์พาณิชย์   ทัศนียา การสมนุช   วีรภาพ สุภาพไพบูลย์   วัชรบูล ลี้สุวรรณ   แคทรียา อิงลิช   ภัครมัย โปตระนันท์   อมีนา พินิจ   ทราย เจริญปุระ | ช่อง 7 เอชดี | รอน บรรจงสร้าง |
| 2563 | โซ่เวรี | หัสวีร์ ภัคพงษ์ไพศาล   มุกดา นรินทร์รักษ์   ชนกันต์ พูนศิริวงศ์   บารมิตา สาครจันทร์   พีรวัศ กุลนันท์วัฒน์   คมกฤษณ์ ดวงสุวรรณ์   วโรดม เข็มมณฑา   กชกร ส่งแสงเติม | ช่อง 7 เอชดี | ศุภฌา ครุฑนาค |
| 2565 | บ่วงวิมาลา | มิกค์ ทองระย้า   ทัศนียา การสมนุช   เกศรินทร์ น้อยผึ้ง   จุติ จำเริญเกตุประทีป   นิคิต้า กรรณเกตุ   ณัฏฐ์ เทพหัสดิน ณ อยุธยา   กรเศก โคนินทร์   ศรัณยู ประชากริช | ช่อง 7 เอชดี | ศุภฌา ครุฑนาค |
| 2568 | เล่ห์สลับรัก | เกียรติภูมิ บันลือชัยฤทธิ์ เสฎฐนันท์ ทองสมบุญ​ หัสวีร์ ภัคพงษ์ไพศาล​ ชรินพร เงินเจริญ​  กรรณาภรณ์ พวงทอง ปริษา ทนาวิวัฒน์ พิมพ์ชนก แก้วลุ่มใหญ่​ | ช่อง 7 เอชดี |  |
พิธีกร > โทรทัศน์

พ.ศ. 2561 - ปัจจุบัน : คุยแซ่บ Show ทางช่องวัน 31 (ทุกวันจันทร์-ศุกร์ เวลา 13.00 น.) ร่วมกับ เป็กกี้ ศรีธัญญา, พรชิตา ณ สงขลา, ธัญญาเรศ เองตระกูล, ธัณย์สิตา สุวัชราธนากิตติ์, ปิยะวัฒน์ เข็มเพชร
พ.ศ. 2564 : สะกิดบันเทิง ทุกวันอาทิตย์ เวลา 12.00 น.-น. ทางช่อง 7 เอชดี (เริ่มวันอาทิตย์ที่ 12 ธันวาคม 2564-) ร่วมกับ เปรมสุดา สันติวัฒนา, กิตตน์ก้อง ขำกฤษ, อัญรินทร์ ธีราธนันพัฒน์
พิธีกร > ผลงานในอดีต

รายการ ข่าวใส่ไข่ ทางไทยรัฐทีวี (ช่อง 32)
พิธีกร > ออนไลน์

พ.ศ. 2564 : เรื่องของหนิง EP 1 ทางช่อง YouTube:NingPanita Official (22 เมษายน 2564)
พิธีกร > ดีเจ

กรีนเวฟ (มีนาคม 2567 - ปัจจุบัน)
แหล่งข้อมูลอื่น

ปณิตา พัฒนาหิรัญ ที่อินสตาแกรม
เผ่าเลวี
กำเนิดเลวี

เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน และเลวี เป็นบุตรคนที่สามของยาโคบ กับนางเลอาห์นั่นเอง
เหตุที่ได้ชื่อว่า เลวี เนื่องด้วยเมื่อคลอดนั้น มารดาได้กล่าวว่า "ครั้งนี้สามีจะสนิทสนมกับข้าพเจ้า เพราะข้าพเจ้ามีบุตรชายกับเขาสามคนแล้ว" เลวี จึงมาจากคำภาษาฮีบรู ที่แปลว่า สนิทสนม
คำพยากรณ์ของยาโคบที่มีต่อเลวี

ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อเลวี มีดังนี้
"...สิเมโอนกับเลวีเป็นพี่น้องกัน กระบี่ของเขาเป็นเครื่องอาวุธร้ายกาจ จิตวิญญาณของเราเอ๋ย อย่าเข้าไปในที่ขุมนุมของเขา จิตใจของเราเอ๋ย อย่าเข้าร่วมในที่ประชุมของเขา เหตุว่าเขาฆ่าคนด้วยความโกรธ เขาตัดเอ็นน่องวัวตัวผู้ตามอำเภอใจเขา ให้ความโกรธของเขาถูกแช่งเพราะรุนแรง ให้ความโมโหของเขาถูกสาปเพราะดุร้าย เราจะให้เขาแตกแยกกันในพวกยาโคบ จะให้เขาพลัดพรากกันในคนอิสราเอล..."
เลวี และสิเมโอนฆ่าเชเคม

ทั้งนี้เนื่องจากเมื่อยาโคบเดินทางกลับจากปัดดานอารัมใหม่ ๆ นั้น เมื่อพำนักอยู่ในเมืองเชเคม แคว้นคานาอันนั้น ดีนาห์ บุตรสาวของยาโคบ ซึ่งเป็นน้องสาวของสิเมโอน และเลวี ถูกเชเคม บุตรชายโฮเมอร์ เจ้าเมืองเชเคมนั้นทำลายความบริสุทธิ์ ในครั้งนั้นบรรดาบุตรของยาโคบได้พากันออกอุบายให้โฮเมอร์ เชเคม และบรรดาผู้ชายชาวเมืองนั้นตัดปลายหนังองคชาต เพื่อเข้าสุหนัตก่อนจะยกนางดีนาห์ให้แก่เชเคม ครั้นเมื่อชาวเมืองนั้นอยู่ระหว่างพักฟื้น สิเมโอน และเลวีได้ถือดาบเข้าไปฆ่าฟันชาวเมืองนั้น และปล้นริบเอาทรัพย์สิน สิ่งของ และจับบุตรภรรยาของคนเหล่านั้นไปเป็นทาส ซึ่งเหตุการณ์นั้นทำให้ยาโคบไม่พอใจ